Leishmaniasis

Leishmaniasis ni ugonjwa ambao unasababishwa na kidusia cha Protozoa katika jenasi Leishmania (familia Trypanosomatidae) na unasambazwa na spishi fulani za usubi kwa kuuma.  

Ugonjwa huu unaweza kuugulia kwa namna tatu: kwa ngozi, kwa ngozi na membreni ute na kwa viungo vya ndani. ̽Namna ya kwanza, ya ngozi, inaonekana katika vidonda vya ngozi. Ya pili, ya ngozi na membreni ute, inaonekana katika vidonda vya ngozi, mdomo na pua. Ya tatu, kwa viungo vya ndani, inaonekana kwanza katika vidonda vya ngozi, halafu homa, idadi ndogo ya selidamu nyekundu, wengu inayoongezeka ukubwa, na ini.

Sababu 
Maambukizo katika binadamu yanasababishwa na aina zisizopungua 20 za “Leishmania”. Vipengele vya hatari ni pamoja naː umaskini, lishe duni, uharibifu wa mwitu na ukuaji mijini. 

Uaguaji
Namna zote tatu zinaweza kuaguliwa kwa kutumia hadubini kutazama parasiti. Pia, maradhi ya viungo vya ndani yanaweza kuaguliwa kwa kupima damu.

Kinga 
Kinga muhimu, lakini isiyo salama salamini kabisa, dhidi ya “leishmaniasis” ni kulala chini ya chandarua kilichonyunyiziwa viuatilifu.  

Mazuio mengine ni pamoja na kunyunyizia viuatilifu kuwaua usubi na kuwatibu wagonjwa mapema ili kuzuia kusambaa kwa ugonjwa. 

Tiba
Matibabu yafaayo yanategemea mahali mgonjwa alipouguliwa, kabila la “Leishmania”, na namna ya maambukizo. 

Dawa ambazo huenda zinafaa kutibu viungo vya ndani ni pamoja na: “lipsomal amphotericin Bmkusanyiko wa “pentavalent antimonials” na “paromomycin” na miltefosine. kwa maradhi ya ngozi, paromomycin, fluconazole, or pentamidine huenda zinatibika.

Uenezi
Siku hizi takriban milioni 12 wanaambukizwa katika nchi zapata 98. 

Takriban wagonjwa wapya milioni 2 pamoja na vifo kati ya elfu 20 hadi 50 hutokea kila mwaka.

Takriban watu milioni 200 barani Asia, Afrika, Amerika ya Kati na Amerika Kusini wanaishi sehemu ambako maradhi haya yanaathiri mno. 

Shirika la Afya Duniani limewahi kutoa punguzo la bei za dawa kadhaa zitibuzo maradhi. 

Maradhi haya pengine yanaugua wanyama wengine ambao ni pamoja na mbwa na panya.

Marejeo

Jamii:Maradhi ya kuambukiza
Jamii:Vidusia‎